പൗലോസ് ദ്വിതീയന് കാതോലിക്കാ ബാവ സമൂഹത്തിന്റെ തുടിപ്പറിഞ്ഞ സഭാധ്യക്ഷന്: കുര്യാക്കോസ് മാര് ക്ലീമ്മിസ് കോട്ടയം: സമൂഹത്തിന്റെ തുടിപ്പുകള് അറിയുകയും സഹജീവികളെ കരുതുകയും ചെയ്ത സഭാധ്യക്ഷനായിരുന്നു പരിശുദ്ധ ബസേലിയോസ് മാര്ത്തോമ്മാ പൗലോസ് ദ്വിതീയന് കാതോലിക്കാ ബാവയെന്ന് ഓര്ത്തഡോക്സ് സഭ അഡ്മിനിസ്ട്രേറ്റീവ് കൗണ്സില് പ്രസിഡന്റ് കുര്യാക്കോസ് മാര് ക്ലീമ്മിസ് മെത്രാപ്പോലീത്ത.കാതോലിക്കാ ബാവയുടെ 40ാം ദിന അടിയന്തിര ശുശ്രൂഷകള്ക്കു നേതൃത്വം നല്കി പ്രസംഗിക്കുകയായിരുന്നു അദ്ദേഹം. കുര്യാക്കോസ് മാര് ക്ലീമ്മിസിന്റെ പ്രധാന കാര്മികത്വത്തില് നടന്ന മൂന്നിന്മേല് കുര്ബാനയില് സഖറിയാ മാര് അന്തോണിയോസ്, ഡോ. യൂഹാനോന് മാര് ക്രിസോസ്റ്റമോസ്, ഏബ്രഹാം മാര് എപ്പിഫാനിയോസ് എന്നിവര് സഹകാര്മികത്വം വഹിച്ചു. പ്രതിസന്ധി ഘട്ടങ്ങളില് സഭയെ നയിച്ച പൗലോസ് ദ്വിതീയന് ബാവ വിശ്വാസികള്ക്കിടയില് എന്നും സ്മരിക്കപ്പെടുമെന്നു ഡോ. യാക്കൂബ് മാര് ഐറേനിയോസ് അനുസ്മരണ പ്രഭാഷണത്തില് പറഞ്ഞു. തുടര്ന്ന് കബറിങ്കല് ധൂപപ്രാര്ഥന നടത്തി. പരിശുദ്ധ ബാവയുടെ 40ാം ദിന അടിയന്തിരം പ്രമാണിച്ചു കോട്ടയം മുനിസിപ്പാലിറ്റിയുടെ പരിധിയില്പ്പെടുന്ന എല്ലാ അഭയകേന്ദ്രങ്ങളിലും സദ്യ നല്കി.ഡോ. തോമസ് മാര് അത്താനാസിയോസ്, ഡോ. യൂഹാനോന് മാര് മിലിത്തിയോസ്, ഡോ. മാത്യൂസ് മാര് സേവേറിയോസ്, സഖറിയാസ് മാര് നിക്കോളാവോസ്, ഡോ. യാക്കൂബ് മാര് ഐറേനിയോസ്, ഡോ. ഗബ്രിയേല് മാര് ഗ്രിഗോറിയോസ്, യൂഹാനോന് മാര് പോളിക്കാര്പ്പോസ്, മാത്യൂസ് മാര് തേവോദോസിയോസ്, ഡോ. ജോസഫ് മാര് ദിവന്നാസിയോസ്, ഡോ. മാത്യൂസ് മാര് തീമോത്തിയോസ്, അലക്സിയോസ് മാര് യൗസേബിയോസ്, ഡോ. യൂഹാനോന് മാര് ദീയസ്കോറസ്, ഡോ. യൂഹാനോന് മാര് ദിമെത്രയോസ്, ഡോ. യൂഹാനോന് മാര് തേവോദോറസ്, യാക്കോബ് മാര് ഏലിയാസ്, ഡോ. ജോഷ്വാ മാര് നിക്കോദിമോസ്, മുന് മുഖ്യമന്ത്രി ഉമ്മന് ചാണ്ടി, തോമസ് ചാഴികാടന് എം.പി, തിരുവഞ്ചൂര് രാധാകൃഷ്ണന് എം.എല്.എ, പി.സി. വിഷ്ണുനാഥ് എം.എല്.എ, വൈദിക ട്രസ്റ്റി ഫാ.ഡോ. എം.ഒ. ജോണ്, അഡ്മിനിസ്ട്രേറ്റീവ് കൗണ്സില് സെക്രട്ടറി അഡ്വ. ബിജു ഉമ്മന്, അരമന മാനേജര് ഫാ.എം.കെ. കുര്യന് തുടങ്ങിയവര് സംബന്ധിച്ചു.